Tavanul unei școli recent renovate din Giurgiu s-a prăbușit. Profesoară: "Dacă omorau niște copii?".
Tavanul unei școli din comuna Isvoarele, Giurgiu, s-a prăbușit. Imobilul era recent renovat. Incidentul s-a petrecut în cursul nopții și a fost semnalat de o profesoară.
Tavanul unei școli recent renovate din comuna Isvoarele, județul Giurgiu, s-a prăbușit în cursul nopții, când nimeni nu se afla înăuntru. Incidentul a fost semnalat de profesoara de istorie a școlii, care a postat imagini pe Facebook."Așa mi-a început ziua. Cu vestea că tavanul clasei a 5-a a căzut peste noapte. Bine că noaptea, altfel cădea peste prof la oră și peste copii la pauze. Și mă întreb – ce suflet au cei din firma care a "renovat" școala? Dorm bine noaptea? Se simt bine că au luat banii pe o lucrare făcută prost? Dacă omorau niște copii?", a scris Mihaela Murgoci, profesoară de istorie.Lucrările de renovare sunt executate de o firmă din București, iar interioarele sunt finalizate în proporție de 90% la momentul petrecerii incidentului.